**…………sz. napirend**

**Előterjesztve:**

Közoktatási, Közművelődési, Sport, Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2022. január 27-ei rendes ülésére**

**Tárgy:** Javaslat a Szent Magdolna Magánkórház Kft. és az Önkormányzat között kötendő együttműködési megállapodás jóváhagyásra

**Készítette:** …………………… Ötvös Zoltán osztályvezető s.k.

**Egyeztetve**: …………………… Kovács Márton alpolgármester s.k.

…………………… Vargáné Luketics Gabriella igazgató s.k.

**Látta:** …………………… dr. Szalai Tibor jegyző

…………………… dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Szent Magdolna Magánkórház Korlátolt Felelősségű Társaság (székhelye: 1123 Budapest, Alkotás utca 53. MOM park II. em.) képviseletében Mózer Attila János ügyvezető 2022. január 18-án kelt levelével azzal kereste meg Önkormányzatunkat felajánlva együttműködésüket, hogy tevékenységükkel elősegítsék az önkormányzat azon feladatait, amelyek az egészségügyi ellátás nyújtásához és az egészséges életmód segítését célzó szolgáltatások biztosításához kapcsolódnak.

Az önkormányzati és népegészségügyi célok elérése érdekében a Magánkórház saját anyagi és humán erőforrásai útján 2024. december 31. napjáig mindösszesen 10 000 000,- Ft értékű egészségügyi szolgáltatást ajánl fel, amit a kerületi Egészségügyi Szolgálat bevonásával, II. kerületi lakosok vehetnének igénybe.

A Szent Magdolna Magánkórház Buda zöldövezeti részén, a MOM Park Bevásárlóközpont II. emeletén található, Buda egyik legnagyobb alapterületű és legtöbb orvosi szakterülettel rendelkező magánkórháza, Zsigmond téri telephelyükkel kiegészülve egyedülálló szolgáltatást nyújtanak a gyógyulni vágyóknak.

Profilja a járó- és fekvőbeteg-ellátás, alapellátás és diagnosztika.

Bemutatkozó levelüket az előterjesztés mellékleteként csatoljuk.

A Magánkórház felajánlásának igénybevétele lehetőséget ad olyan egészségügyi szolgáltatások bővítésére, melynek keretében a kerületi lakosok az egészségük megőrzése érdekében egészségügyi és diagnosztikai ellátásokban részesülhetnek.

**H a t á r o z a t i j a v a s l a t o k**

1. A Képviselő-testület a Szent Magdolna Magánkórház Korlátolt Felelősségű Társaság (székhelye: 1123 Budapest, Alkotás utca 53.) mindösszesen 10 000 000,- Ft értékű egészségügyi szolgáltatásának felajánlását elfogadja a határozati javaslat mellékletét képező megállapodás szerint.

A Képviselő-testület felhatalmazza a Polgármestert a megállapodás – szükség szerinti technikai jellegű kiegészítésekkel történő - aláírására.

**Felelős:** Polgármester

**Határidő:** 2022. február 28.

*A határozati javaslat elfogadásához egyszerű többségű szavazás szükséges.*

1. A Képviselő-testület felkéri a Polgármestert, hogy a Szent Magdolna Magánkórház Korlátolt Felelősségű Társaság (székhelye: 1123 Budapest, Alkotás utca 53.) mindösszesen 10 000 000,- Ft értékű egészségügyi szolgáltatásának igénybevételére – az Egészségügyi Szolgálat főigazgatójának bevonásával – az együttműködés részleteit dolgozza ki és felhatalmazza a szükséges megállapodás aláírására.

**Felelős:** Polgármester

**Határidő:** 2022. április 15.

*A határozati javaslat elfogadásához egyszerű többségű szavazás szükséges.*

**Budapest, 2022. január 25.**

**Kovács Márton**

**alpolgármester s.k.**